डॉ. यादव के लिए नहीं खुला ऑफिस का ताला!
सीएमएचओपद का विवाद खत्म होने का नाम नहीं ले रहा है। चिकित्सा निदेशालय ध्यान दे रहा है और जिला प्रशासन विवाद का निपटारा करा पा रहा है। इस बीच सीएमएचओ पद पर काम करने के लिए हाईकोर्ट डायरेक्ट्रेट के आदेश लेकर आए डॉ. आरएन यादव ने कार्यालय के दो कर्मचारियों पर राजकार्य में व्यवधान उत्पन्न करने जैसा संगीन आरोप लगाते हुए डायरेक्टर (पब्लिक हैल्थ) को पत्र लिखा है। इसकी प्रति प्रमुख चिकित्सा सचिव (पीएचएस), कलेक्टर संयुक्त निदेशक चिकित्सा एवं स्वास्थ्य सेवाएं कोटा जोन को भी दी है।
पत्र में कहा है कि 23 दिसंबर को सीएमएचओ पद पर ज्वॉइन करने के बाद 25 दिसंबर को उन्हें कलेक्ट्रेट में एक बैठक में जाना था। बैठक में जाने के लिए उन्होंने सरकारी वाहन के चालक जितेंद्र सिंह को वाहन ले जाने के लिए कहा तो मना कर दिया और कहा कि डॉ. नागर साहब ने मना किया है। बैठक की फाइल के लिए जब कार्यालय खुलवाने को कहा तो ऑफिस में उपस्थित कंट्रोल रूम प्रभारी नर्स-द्वितीय कैलाश ने ताला खोलने से मना कर दिया। इस वजह से मुझे बिना उचित जानकारी लिए ही बैठक में जाना पड़ा। डॉ. यादव ने उक्त कर्मचारियों के इस कृत्य को राजकार्य में बाधा मानते हुए निदेशक से मांग की है कि उनके खिलाफ त्वरित कार्रवाई की जाए, ताकि दूसरे कर्मचारियों में ऐसी आदत बने और सरकारी काम सुचारू रूप से चलता रहे। उधर, इस संबंध में बात करने के लिए भास्कर ने डायरेक्टर डॉ. बीआर मीणा संयुक्त निदेशक डॉ. हेमेंद्र विजयवर्गीय को कई बार कॉल किए, लेकिन रिसीव नहीं किए।
जिला परिषद के सीईओ जुगल किशोर मीणा ने सोमवार को इस मामले में चिकित्सा विभाग के डायरेक्टर डॉ. बीआर मीणा से फोन पर बात की और जल्द ही स्थिति स्पष्ट करने को कहा। सीईओ ने बताया कि डायरेक्टर ने जल्दी ही नए आदेश जारी करने की बात कही है।
एक चैंबर में रहे दोनों, कहा- हमारा कोई विवाद नहीं
डॉ.यादव डॉ. नागर सोमवार को भी चैंबर में एक साथ बैठे रहे। मुख्य कुर्सी पर डॉ. नागर बैठे तो उनके बगल वाली कुर्सी पर डॉ. यादव थे। दोनों ने पूरे प्रकरण को लेकर कहा कि दोनों के बीच आपस में कोई विवाद नहीं है। निदेशालय स्थिति स्पष्ट कर देगा तो सारा मामला खत्म हो जाएगा। डॉ. नागर ने कहा कि डॉ. यादव मेरे सीनियर हैं और व्यक्तिगत तौर पर मैं उनका पूरा सम्मान करता हूं, लेकिन मैं भी सरकारी आदेशों से बंधा हूं। मुझे कोई आदेश मिलेगा तो मैं उसकी पालना करने में पलभर की देरी नहीं करूंगा, लेकिन कोई आदेश तो मिले।
hin_Deva hin_Deva hin_Deva hin_Deva hin_Deva hin_Deva